NORAKSTS

|  |  |
| --- | --- |
| 25.05.2017. | Nr.6/33 |

###### PAR BEZMAKSAS SABIEDRISKAJIEM PAKALPOJUMIEM

**2017.GADA 27.MAIJĀ**

(ziņo I.Škutāne)

**Atklāti balsojot: PAR – 14** (A.Rāviņš, I.Jakovels, S.Stoļarovs, J.Bacāns, S.Šalājevs, V.Grigorjevs, V.Ļevčenoks, R.Vectirāne, M.Buškevics, D.Olte, A.Rublis, A.Tomašūns, R.Šlegelmilhs, J.Strods), **PRET-** nav, **ATTURAS** – nav,

Saskaņā ar likuma „Par pašvaldībām” 21.panta pirmās daļas 27.punktu, lai nodrošinātu pilsētas iedzīvotājiem un viesiem iespēju piedalīties Jelgavas pilsētas svētku ietvaros organizētajos publiskajos pasākumos,

**JELGAVAS PILSĒTAS DOME NOLEMJ:**

1. SIA ”Jelgavas autobusu parks” 2017.gada 27.maijā sniegt bezmaksas sabiedriskā transporta pakalpojumus visos Jelgavas pilsētas maršrutu tīkla pilsētas nozīmes maršrutos.
2. Noteikt, ka 2017.gada 27.maijā Ģ.Eliasa Jelgavas Vēstures un mākslas muzejā, Ā.Alunāna memoriālajā muzejā un Jelgavas Sv.Trīsvienības baznīcas tornī apmeklētājiem ieeja ir bez maksas.
3. Izdevumus, kas radušies saskaņā ar lēmuma 1.punktā minēto pakalpojumu izpildi, apmaksāt SIA ”Jelgavas autobusu parks” no Jelgavas pilsētas pašvaldības budžeta.
4. SIA ”Jelgavas autobusu parks” līdz 2017.gada 30.jūnijam iesniegt Jelgavas pilsētas pašvaldībā rēķinu par 2017.gada 27.maijā sniegtajiem pakalpojumiem.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2017.gada 26.maijā